L 101/10 Den Europæiske Unions Tidende 21.4.2005 KOMMISSIONENS FORORDNING (EF) Nr. 611/2005 af 20. april 2005 om ændring af forordning (EF) nr. 823/2000 om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier) (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 479/92 af 25. februar 1992 om anvendelse af traktatens artikel 85, stk. 3, på visse kategorier af aftaler, vedtagelser og samordnet praksis mellem linjerederier (konsortier) (?), særlig artikel 1, efter offentliggørelse af udkast til denne forordning (?), efter høring af Det Rådgivende Udvalg for Kartel- og Monopol- spørgsmål på Søtransportområdet, og ud fra følgende betragtninger: (1), Ved Kommissionens forordning (EF) nr. 823/2000 ) fik linjerederikonsortier på visse betingelser indrømmet en generel fritagelse fra forbuddet i traktatens artikel 81, stk. 1. (2) — Forordning (EF) nr. 823/2000 udløber den 25. april 2005. Kommissionens erfaringer med anvendelsen af forordningen har vist, at en gruppefritagelse for konsor- tier fortsat er berettiget. Anvendelsen af forordning (EF) nr. 823/2000 bør derfor forlænges med yderligere fem år. (3) — På en række punkter tilgodeser bestemmelserne i forord- ning (EF) nr. 823/2000 imidlertid ikke i tilstrækkelig grad (1) EFT L 55 af 29.2.1992, s. 3. Senest ændret ved forordning (EF) nr. 1/2003 (EFT L 1 af 4.1.2003, s. 1). () EUT C 319 af 23.12.2004, s. 2. () EFT L 100 af 20.4.2000, s. 24. Senest ændret ved forordning (EF) nr. 463/2004 (EUT L 77 af 13.3.2004, s. 23). den praksis, der i dag følges i branchen. Der bør derfor, i afventning af resultatet af revisionen af Rådets forordning (EØF) nr. 4056/86 af 22. december 1986 om fastsættelse af de nærmere retningslinjer for anvendelse af traktatens artikel 85 og 86 på søtransport (%), foretages en række mindre ændringer for at sikre, at forordning (EF) nr. 823/2000 kan opfylde sit formål. I særdeleshed fastsætter forordning (EF) nr. 823/2000, at konsortieaftalen skal give medlemsrederierne mulighed for med et vist, nærmere fastsat varsel at træde ud af konsortiet uden nogen økonomisk eller anden form for sanktion. Erfaringerne har vist, at det er uklart, hvordan denne bestemmelse skal fortolkes i tilfælde af, at konsor- tieaftalens ikrafttræden ligger forud for det tidspunkt, hvor konsortiet faktisk begynder at fungere, f.eks. fordi der mangler skibe, eller disse endnu er under bygning. Der bør derfor indføjes bestemmelser, der tager højde for denne situation. (5) — Det er berettiget, at konsortier søger at sikre nye investe- ringer foretaget i eksisterende farter. Muligheden for, at parterne i en konsortieaftale kan forpligte sig ved en klausul om »ikke-udtræden« af konsortiet, bør derfor også gælde, når parterne i en eksisterende konsortieaftale er enedes om at foretage betydelige nye investeringer, og omkostningerne ved disse nye investeringer berettiger en ny klausul om »ikke-udtræden«. (6) — Forordning (EF) nr. 823/2000 fastsætter, at fritagelsen er betinget af, at visse betingelser er opfyldt, bla. at der mellem medlemmerne af den konference, inden for hvilken konsortiet opererer, består en effektiv priskonkur- rence, idet konferenceaftalen udtrykkeligt giver konsortie- medlemmerne mulighed for en uafhængig fragtratefast- sættelse for alle fragtrater i konferencens tarif. Kommis- sionen er blevet gjort opmærksom på, at en uafhængig fragtratefastsættelse ikke længere kan anses for at være almindelig praksis på markedet. Derimod spiller individu- elle fortrolige kontrakter i dag en større rolle i mange farter. Sådanne fortrolige kontrakter kan også skabe effektiv konkurrence mellem medlemmerne af linjekon- ferencerne.  Eksistensen  af individuelle  fortrolige kontrakter bør derfor også betragtes som et tegn på en effektiv priskonkurrence mellem konferencemedlem- merne. (?) EFT L 378 af 31.12.1986, s. 4. Senest ændret ved forordning (EF) nr. 1/2003.